Top-3 på etapen Tadej Pogacar (UAE Team Emirates) Felix Gall (AG2R Citröen Team) +0.00 Jonas Vingegaard (Jumbo-Vismas) +0.00 Få de øvrige resultater fra etapen her . Top-3 i klassementet Jonas Vingegaard (Jumbo-Visma) Tadej Pogacar (UAE Team Emirates) +7.29 Adam Yates (UAE Team Emirates) +10.56 Jonas Vingegaard vinder Tour de France for andet år i træk, hvis han formår at undgå uheld på søndagens sidste etape til Paris. Danskeren tog et enormt forspring med sig ind til løbets sidste bjergetape, og det forspring var aldrig i nærheden af at blive truet af rivalen Tadej Pogacar. I stedet handlede det om etapesejren. Pogacar satte et angreb ind på den sidste stigning, som Jonas Vingegaard uproblematisk lukkede ned. Herefter fulgte de hinanden til toppen uden yderligere angreb. I spurten om etapesejren i Le Markstein var Tadej Pogacar som ventet hurtigste mand, mens Vingegaard kom i mål som nummer tre. Etapesejren glippede, men Vingegaard kan glæde sig over, at han som den første dansker nogensinde vil køre til Paris iført den gule førertrøje for anden gang. Bjarne Riis nåede at gøre det en enkelt gang, da han vandt i 1996. Kort efter etapen lød det sådan fra Jonas Vingegaard: - Jeg synes, det er lidt svært at forstå, at man har vundet Tour de France for anden gang. Selvfølgelig er der en etape i morgen, men det er svært at forstå, siger Jonas Vingegaard efter 20. etape til TV 2 Sport og tilføjer: - Det har været vores mål hele vejen igennem. At gøre det færdigt er helt fantastisk. Jeg bliver nødt til at takke mit hold. De har været fantastiske gennem de tre uger. Jeg kunne aldrig gøre det uden dem. Vi har alle svært ved at forstå, da det er to år i træk.

Opsummering:
Kun uheld kan forhindre Jonas Vingegaard i at vinde Tour de France for andet år i træk.